
įsakymu Nr. V-108
RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ IR JŲ 

MOKYTOJŲ STEAM PROJEKTO „PALIESK PAVASARĮ“

 NUOSTATAI

I. BENDROSIOS NUOSTATOS

1. Respublikinio ikimokyklinio ir priešmokyklinio amžiaus vaikų ir mokytojų STEAM projekto „Paliesk pavasarį“  (toliau – Projektas) nuostatai reglamentuoja jo tikslą, uždavinius, dalyvius, organizatorius ir organizavimo tvarką bei baigiamąsias nuostatas.
2. Projekto koordinatorė – Klaipėdos r. Vėžaičių pagrindinės mokyklos ikimokyklinio ugdymo skyriaus direktoriaus pavaduotoja ugdymui Rita Žemgulienė, organizatorės – ikimokyklinio ugdymo mokytojos: Laima Gabrikovičienė, Agnė Jankienė, Kristina Griauslytė.
3. Adresas: Liepų g. 1, Vėžaičiai, LT-96210 Klaipėdos r., tel: +37046458132, el. paštas pavaduotojas3@vezaiciai.lt
4. Projekto nuostatai skelbiami Klaipėdos r. Vėžaičių pagrindinės mokyklos interneto svetainėje „Vėžaičių Pagrindinė Mokykla“, socialinio tinklo „Facebook“ grupėje „Auklėtoja auklėtojai (idėjos, darbeliai, veiklų planai)“.
II. TIKSLAS IR UŽDAVINIAI
5. Tikslas – skatinti mokytojus ir vaikus daugiau laiko praleisti gamtoje organizuojant įvairias STEAM veiklas pavasario metu, suteikiant  vaikams galimybę patirti kūrybos džiaugsmą, eksperimentuojant, projektuojant, tyrinėjant, analizuojant pasitelkus į pagalbą inžineriją ir menus, gamtos ir matematikos mokslus, technologijas.

6. Uždaviniai:
6.1. Sužadinti vaikų atradimo ir pažinimo džiaugsmą, sudarant sąlygas vaikams domėtis STEAM veiklomis.
6.2. Ugdyti vaikų kūrybinę iniciatyvą, estetinį suvokimą, meninę ir pažinimo  kompetencijas.

6.3. Išgyventi teigiamas emocijas, kūrybinį džiaugsmą, kuriant ir atrandant naujas veiklos priemones.

6.4. Dalintis gerąja patirtimi ir skatinti ugdymo įstaigų bendruomenių bendradarbiavimą.

III. PROJEKTO DALYVIAI
7.  Projekte kviečiami dalyvauti Lietuvos ikimokyklinio ir priešmokyklinio ugdymo įstaigų ugdytiniai ir jų mokytojai.

IV. PROJEKTO ORGANIZAVIMO TVARKA

8. Projekto trukmė: nuo 2023 m. balandžio 17 d. iki 2023 m. gegužės 5 d.
9. Projekto dalyviai lauko aplinkoje organizuoja įvairias STEAM veiklas tyrinėdami, eksperimentuodami, analizuodami, pasitelkdami į pagalbą inžineriją ir menus, gamtos ir matematikos mokslus, technologijas.

10. Dalyviai fotografuoja STEAM veiklas ir kokybiškas 2–3 nuotraukas (kuriose matytųsi veiklos eiga ir rezultatas) su trumpu veiklos aprašymu, ugdymo įstaigos pavadinimu, mokytojos (-ų) vardu ir pavarde, grupės pavadinimu kelia  į uždarą „Facebook“ grupę „STEAM „Paliesk pavasarį“ nuo 2023 m. balandžio 17 d. iki 2023 m. gegužės 5 d.
11. Prisijungimo nuoroda į „Facebook“ grupę https://www.facebook.com/groups/904554844097986
V. BAIGIAMOSIOS NUOSTATOS
12. Projekto dalyviams bus parengtos Klaipėdos r. Vėžaičių pagrindinės mokyklos padėka ir pažyma, patvirtinančios apie dalyvavimą projekte. Padėka ir pažyma bus įkeltos  į „STEAM Paliesk pavasarį“ „Facebook“ grupę.
13. Organizatoriai pasilieka teisę veiklų nuotraukas publikuoti savo nuožiūra.
14. Dėl papildomos informacijos arba iškilus klausimams kreiptis el. paštu laima.gabrikoviciene@vezaiciai.lt  arba skambinti tel. 864021727 – Laima Gabrikovičienė.
15. Dalyvavimas projekte reiškia dalyvio sutikimą su visomis projekto sąlygomis.

